Diari Oficial de la Generalitat Valenciana


Sumari del DOGV 7422, del 12-12-2014 (2014/11871)

ACORD de 2 de desembre de 2014, de la Mesa de les Corts, pel qual s'aprova la proposta de modificació de la relació de llocs de treball de les Corts i es crea la Intervenció de les Corts.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7422

Data del DOGV
:   12-12-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/11740


Data del document
:   06-12-2014

Organisme emissor
:   Corts Valencianes

Tipus de document
:   Acord

Correcció d'errades

 Descriptors 

:   * Corts Valencianes
    * concurs administratiu

ACORD de 2 de desembre de 2014, de la Mesa de les Corts, pel qual s'aprova la proposta de modificació de la relació de llocs de treball de les Corts i es crea la Intervenció de les Corts. [2014/11674]  
MESA DE LES CORTS  
  
La Mesa de les Corts, d'acord amb la Comissió de Govern Interior, en la reunió celebrada el dia 9 de setembre de 2014, va aprovar les Normes sobre règim econòmic i pressupostari de les Corts i les Normes reguladores de la fiscalització de les despeses que hagen de finançar-se amb càrrec al pressupost de les Corts. En aquests acords s'estableix que les normes que regulen la funció interventora entraran en vigor l'1 de gener de 2015, una vegada culminada la modificació de la relació de llocs de treball de les Corts i els processos de provisió de llocs de treball que són necessaris per a l'existència i el funcionament efectiu de la Intervenció de les Corts (BOC 283, 07.11.2014).  
  
Els Estatuts de govern i règim interior de les Corts (EGRI-CV), en la redacció actualment vigent, defineixen, en l'article 4, l'estructura de l'administració de les Corts, sota la direcció del lletrat major, incloent-hi entre els serveis de la cambra l'Àrea Econòmica (article 4.1.d. A l'Àrea Econòmica corresponen, en virtut del que hi ha disposat en l'article 20 dels EGRI-CV, les funcions següents:  
a) Els treballs preparatoris i la redacció de l'avantprojecte de pressupost de les Corts.  
b) L'organització i la direcció de la comptabilitat de les Corts.  
c) La fiscalització de les despeses de les Corts sense perjudici del control que hi puga exercir la Mesa de les Corts.  
d) L'assessorament en la preparació de l'informe relatiu a la liquidació del pressupost de les Corts per a cada període de sessions, i en les altres tasques que en aquest sentit li encomane la Mesa.  
e) L'assessorament tècnic que els òrgans de les Corts li sol·liciten.  
  
f) La realització material dels pagaments de les Corts i la percepció dels seus ingressos, com també l'ordenació de la comptabilitat de caixa i el control de comptes corrents.  
g) La custòdia de valors i els efectes dipositats en la caixa de les Corts.  
h) La preparació de l'informe sobre execució del pressupost de les Corts en cada període de sessions.  
i) Qualsevol altra funció encomanada per la Presidència o el membre de la Mesa en qui delegue.  
Competeix a l'Àrea Econòmica, en la redacció actualment vigent dels EGRI-CV, un conjunt de comeses i funcions relatives a la totalitat del cicle pressupostari de les Corts. Tanmateix, entre totes les funcions que això comprèn mereix singularitzar-se, com en tota institució o administració pública, la d'intervenció per la importància que té per a assegurar la correcta gestió dels fons públics que s'ingressen i es gasten en execució del pressupost de les Corts.  
La fiscalització o la intervenció prèvia, específicament, té per objecte controlar, abans que siguen aprovats, els actes, els documents i els expedients que donen lloc al reconeixement de drets o a la realització de despeses, i els ingressos i els pagaments que se'n deriven, i la inversió o l'aplicació en general dels seus fons públics, a fi d'assegurar que la seua gestió s'adequa a les disposicions aplicables en cada cas. Aquesta funció i les tasques que s'han de fer en exercici d'aquesta han de ser desenvolupades, amb plena autonomia funcional, per l'àrea, el servei o la unitat de l'administració de les Corts a què corresponga efectuar la fiscalització esmentada, i donar compte en cada cas del resultat de la seua actuació a les diferents àrees o serveis afectats, al lletrat major i, en últim terme, a través del lletrat major, a la Mesa de les Corts. Tot això de manera semblant a la fiscalització o la intervenció prèvia que correspon a la Intervenció General de la Generalitat i els seus interventors delegats sobre els actes, els documents i els expedients realitzats per l'administració de la Generalitat i les entitats autònomes de caràcter administratiu que en depenen, que siguen susceptibles de produir obligacions de contingut econòmic.  
L'autonomia financera de les Corts, essent un dels elements imprescindibles i irrenunciables per a garantir el funcionament autònom i independent de la institució parlamentària, ha de complementar-se amb l'articulació interna dels instruments organitzatius i els procediments necessaris per a garantir el més escrupolós ajust a la legalitat aplicable en cada cas dels actes, els documents i els expedients que donen lloc al reconeixement de drets o a la realització de despeses amb càrrec al pressupost de les Corts.  
Amb relació a això, l'apartat 6 de la disposició addicional sisena de les Bases d'execució del projecte de pressupost de les Corts per a l'exercici 2014, aprovat per la Mesa d'acord amb la Comissió de Govern Interior, estableix que «La Secretaria General elevarà a la Mesa de les Corts abans del 31 de gener de 2014 una proposta de modificació puntual dels Estatuts de govern i règim interior de les Corts relativa a la regulació de l'Àrea Econòmica i Intervenció de les Corts, en què detallarà les funcions i l'estatut jurídic de la Intervenció de les Corts, una proposta de Normes reguladores de les actuacions que cal fer en exercici de la funció de fiscalització o intervenció prèvies de les despeses que hagen de finançar-se amb càrrec al pressupost de les Corts, i una proposta de modificació puntual de la relació de llocs de treball de les Corts en els termes perquè, sense cost addicional per a la institució, puguen desenvolupar-se les funcions que s'assignen a la Intervenció de les Corts».  
  
La Mesa de les Corts, d'acord amb la Comissió de Govern Interior, ha aprovat en la reunió celebrada el dia 13 d'octubre de 2014, una proposta formulada per la Presidència relativa a la modificació puntual d'alguns articles dels Estatuts de govern i règim interior de les Corts, mitjançant la qual es defineix l'estatut jurídic de la Intervenció de les Corts i del Servei Econòmic, unitats que substitueixen l'actual Àrea Econòmica en l'administració de les Corts. Aquesta modificació consisteix en el següent:  
  
«Primer  
Aprovar la modificació dels articles dels Estatuts de govern i règim interior de les Corts que a continuació es detallen:  
  
Article 4.1: es modifica la redacció del subapartat d i s'incorpora un nou subapartat f:  
1. L'administració de les Corts consta dels serveis següents:  
d) Intervenció de les Corts.  
f) Servei Econòmic.  
  
CAPÍTOL V. RÈGIM ECONÒMIC I PRESSUPOSTARI DE LES CORTS: es modifica la redacció de l'article 20 i s'introdueix un nou article 20 bis:  
  
Article 20  
Correspon a la Intervenció de les Corts:  
a) La intervenció formal i material dels actes dels òrgans i l'administració de les Corts que donen lloc al reconeixement de drets o a la realització de despeses, i els ingressos i els pagaments que se'n deriven, i la inversió o l'aplicació en general dels seus fons públics, a fi d'assegurar que la seua gestió s'ajuste a les disposicions aplicables en cada cas. Tot això sense perjudici del control que hi puguen exercir la Mesa o la Comissió de Govern Interior de les Corts. En exercici d'aquesta funció, correspon a la Intervenció de les Corts:  
1. La intervenció crítica i prèvia dels actes, els documents i els expedients de les Corts que determinen el reconeixement de drets i obligacions de contingut econòmic, moviments de fons i valors, com també dels ingressos i dels pagaments que se'n deriven i la recaptació i l'aplicació dels fons públics.  
2. La intervenció del reconeixement de les obligacions i de la comprovació de la inversió.  
3. La intervenció formal de l'ordenació del pagament.  
4. La intervenció material del pagament.  
5. La intervenció de l'aplicació de les quantitats destinades a obres, subministraments, adquisicions i serveis, inclòs també l'examen documental.  
6. La interposició de recursos i reclamacions en els casos prevists per les lleis.  
7. La sol·licitud a l'òrgan o els òrgans competents, quan ho requeresca la naturalesa de l'acte, el document o l'expedient subjecte a intervenció, dels assessoraments procedents, i dels antecedents necessaris per al millor exercici de la funció interventora.  
8. La comprovació periòdica del grau de compliment de la legalitat vigent en la gestió dels fons públics i l'avaluació de la correcta gestió dels recursos públics.  
b) L'organització i la direcció de la comptabilitat de les Corts.  
c) L'elaboració del compte general de les Corts corresponent a cada exercici, i l'informe corresponent a aquest i les altres tasques que en aquest sentit li encomane la Mesa.  
d) L'assessorament tècnic que els òrgans de les Corts li sol·liciten a través del lletrat major.  
e) L'elaboració de propostes i informes.  
f) Qualsevol altra funció encomanada per la Presidència, la Mesa o el lletrat major de les Corts.  
  
Article 20 bis  
Correspon al Servei Econòmic:  
a) Els treballs preparatoris i la redacció de l'avantprojecte de pressupost de les Corts.  
b) L'assessorament tècnic que els òrgans de les Corts li sol·liciten a través del lletrat major.  
c) La tresoreria de les Corts i la realització material dels pagaments i la percepció dels seus ingressos de les Corts, com també l'ordenació de la comptabilitat de caixa i el control de comptes corrents.  
d) La custòdia de valors i els efectes dipositats en la caixa de les Corts.  
e) L'elaboració de l'informe sobre execució del pressupost de les Corts en cada període de sessions.  
f) La gestió de les retribucions dels membres de la cambra i del personal al servei de les Corts.  
g) L'elaboració de propostes i informes.  
h) Qualsevol altra funció encomanada per la Presidència, la Mesa o el lletrat major de les Corts.  
  
Segon  
Aquest acord es publicarà en el Diari Oficial de la Comunitat Valenciana i entrarà en vigor l'endemà que es publique en el Butlletí Oficial de les Corts.  
  
Tercer  
Fins al moment en què es culmine la modificació de la relació de llocs de treball de les Corts i els processos de provisió de llocs de treball que són necessaris per a l'existència i el funcionament efectiu de la Intervenció de les Corts, les funcions corresponents a l'organització i la direcció de la comptabilitat de les Corts i l'elaboració del compte general de les Corts corresponent a cada exercici, i l'informe corresponent a aquest seran exercides pel Servei Econòmic» (BOCV 283, 07.11.2014).  
  
L'articulació de la funció d'intervenció en l'organització administrativa del parlament s'ha efectuat fins ara tant en el Congrés dels Diputats i el Senat com en la majoria dels parlaments autonòmics. Aquest és el cas de les Corts d'Aragó, el Parlament d'Astúries, el Parlament de Canàries, el Parlament de Catalunya, el Parlament d'Extremadura, l'Assemblea de Madrid, el Parlament de Navarra i el Parlament Basc. Entre els models organitzatius que han seguit, en uns o altres casos, aquesta proposta opta pel de configurar dues unitats administratives, el Servei Econòmic, d'una banda, que assumirà, entre altres les competències corresponents a l'elaboració de l'avantprojecte de pressupost de les Corts, l'execució d'aquest i la tresoreria de les Corts, i, d'una altra, la Intervenció de les Corts, que exercirà l'organització i la direcció de la comptabilitat aplicable a les Corts, inclosa l'elaboració del compte general de les Corts i el control intern de la gestió economicofinancera de les Corts, mitjançant l'exercici de la funció interventora i del control financer.  
  
El model organitzatiu que s'ha descrit haurà de concretar-se en la corresponent reforma de la relació de llocs de treball de les Corts, sense cap cost per a la institució. Mitjançant aquesta reforma, l'actual Àrea Econòmica haurà de ser substituïda per la Intervenció de les Corts i el Servei Econòmic, definint-se les funcions assignades a cadascun dels expressats serveis, en consonància amb les competències i les funcions que es confereixen a ambdós en aquesta proposta de reforma dels Estatuts de govern i règim interior que ha estat tramitada per la Mesa de les Corts en la reunió celebrada el 9 de setembre de 2014.  
  
L'Estatut del personal de les Corts Valencianes disposa en l'article 8, respecte de la relació de llocs de treball de les Corts:  
1. La relació de llocs de treball (RLT) és pública i ha d'incloure tots els llocs de treball de naturalesa funcionarial, laboral i eventual existents.  
2. L'RLT inclourà:  
a) Número.  
b) Denominació.  
c) Naturalesa jurídica.  
d) Classificació professional en un grup, un subgrup o una agrupació professional per als llocs funcionarials i en el respectiu grup professional per als llocs laborals.  
e) Retribucions complementàries assignades a aquest.  
f) Forma de provisió.  
g) Adscripció orgànica.  
h) Requisits per a la provisió entre els quals haurà de constar necessàriament el cos, l'agrupació professional i, si escau, l'escala corresponent per als llocs funcionarials i la categoria professional per als llocs laborals.  
i) Si escau, mèrits.  
j) Qualsevol altra circumstància rellevant per a la provisió en els termes prevists reglamentàriament  
3. L'RLT serà aprovada per la Mesa de les Corts amb la negociació prèvia en la Mesa Negociadora i publicada en el Butlletí Oficial de les Corts.  
Així mateix, l'Estatut del personal de les Corts estableix en l'article 52 que:  
1. Queden excloses de l'obligatorietat de consulta al Consell de Personal i negociació en la Mesa Negociadora les decisions que afecten les potestats de les Corts en organització, les funcions dels parlamentaris, l'exercici dels drets dels ciutadans i el procediment de formació dels actes i de les disposicions administratives.  
2. Si les decisions pròpies de les potestats d'organització poden tenir repercussió sobre les condicions de treball dels funcionaris, el Consell de Personal serà oït.  
Aquesta proposta de modificació de la relació de llocs de treball de les Corts no comporta un augment de cost de personal amb càrrec al pressupost de les Corts.  
L'expressada proposta es va traslladar al Consell de Personal de les Corts per mitjà d'un escrit de 22 d'octubre de 2014 (Registre d'eixida número 31.168). El Consell de Personal ha manifestat el seu criteri contrari a l'expressada modificació de la relació de llocs de treball de les Corts per mitjà d'un escrit de 25 de novembre de 2014 (Registre d'entrada número 100.589).  
Així mateix, els membres de la Mesa Negociadora del Personal de les Corts, després de la negociació pertinent, en la reunió del dia 1 de desembre de 2014, manifesten el seu acord amb la proposta formulada per la Presidència de les Corts de modificació de la relació de llocs de treball (RLT).  
En virtut de tot això, la Mesa de les Corts, en la reunió celebrada el dia 2 de desembre de 2014, ha adoptat el següent:  
  
ACORD  
  
Primer  
Aprovar la proposta de modificació de la relació de llocs de treball de les Corts que afecta els serveis i llocs de treball que a continuació s'indiquen:  
- Se suprimeix l'Àrea Econòmica.  
- Es crea la Intervenció de les Corts, amb les competències que es detallen en l'article 20 dels Estatuts de govern i règim interior de les Corts i els llocs de treball que a continuació s'indiquen:  
· Un lloc de treball d'interventor o interventora, amb categoria de director o directora d'àrea.  
· Dos llocs de treball d'oficial de gestió parlamentària (actuals llocs números 6202 i 6207).  
- Es crea el Servei Econòmic, amb les competències que es detallen en l'article 20 bis dels Estatuts de govern i règim interior de les Corts i els llocs de treball que a continuació s'indiquen:  
· Un lloc de treball de treball de cap del Servei Econòmic.  
  
· Un lloc de treball de gestió de caixa (lloc número 6201).  
· Tres llocs de treball d'oficial de gestió parlamentària (llocs números 6203, 6204 i 6205).  
  
Segon  
La denominació dels llocs de treball que es creen en l'apartat anterior, la classificació, les funcions, la forma de provisió i els requisits per a l'accés es detallen en l'annex d'aquest acord.  
  
  
Tercer  
Adscriure a la Intervenció de les Corts els llocs de treball d'oficial de gestió parlamentària números 6202 i 6207 i al Servei Econòmic els llocs de treball d'oficial de gestió parlamentària números 6203, 6204 i 6205.  
  
Quart  
La Intervenció de les Corts s'ubicarà al Palau de les Corts, als despatxos anteriorment ocupats per Majordomia a la planta baixa de l'edifici administratiu que dóna al carrer de la Llibertat, i el Servei Econòmic als despatxos actualment ocupats per l'Àrea Econòmica, en la planta segona del mateix edifici.  
  
Cinqué  
Notificar aquest acord al Consell de Personal de les Corts, a totes les àrees i serveis de la cambra i als funcionaris i a les funcionàries titulars dels llocs de treball afectats per l'adscripció aprovada.  
  
  
Sisé  
Aquest acord produirà efectes a partir que es publique en el Butlletí Oficial de les Corts.  
  
Palau de les Corts  
València, 2 de desembre de 2014  
  
El president,  
ALEJANDRO FONT DE MORA TURÓN  
  
El secretari primer,  
ANTONIO CLEMENTE OLIVERT  
  
  
ANNEX  
  
I. INTERVENCIÓ DE LES CORTS  
  
Número Denominació del lloc Servei Grup CD CE Provisió Naturalesa Plaça  
  
 Interventor o interventora Intervenció A1  
 10 VV-7 LD F Tècnic d'administració parlamentària  
  
  
Funcions:  
- La intervenció crítica i prèvia dels actes, dels documents i dels expedients de les Corts que determinen el reconeixement de drets i obligacions de contingut econòmic, moviments de fons i valors, i dels ingressos i els pagaments que se'n deriven i la recaptació i l'aplicació dels fons públics.  
- La intervenció del reconeixement de les obligacions i de la comprovació de la inversió.  
- La intervenció formal de l'ordenació del pagament.  
- La intervenció material del pagament.  
- La intervenció de l'aplicació de les quantitats destinades a obres, subministraments, adquisicions i serveis, inclòs també l'examen documental.  
- La interposició de recursos i reclamacions en els casos prevists per les lleis.  
- La sol·licitud a l'òrgan o als òrgans competents, quan ho requeresca la naturalesa de l'acte, el document o l'expedient subjecte a intervenció, dels assessoraments procedents i dels antecedents necessaris per al millor exercici de la funció interventora.  
- La comprovació periòdica del grau de compliment de la legalitat vigent en la gestió dels fons públics i l'avaluació de la correcta gestió dels recursos públics.  
- L'organització i la direcció de la comptabilitat de les Corts.  
- L'elaboració del compte general de les Corts corresponent a cada exercici i l'informe corresponent a aquest i les altres tasques que en aquest sentit li encomane la Mesa.  
- L'assessorament tècnic que els òrgans de les Corts li sol·liciten a través del lletrat major.  
- L'elaboració de propostes i informes.  
- Qualsevol altra funció encomanada per la Presidència, la Mesa o el lletrat major de les Corts.  
  
Observacions: requisits per a l'accés al lloc: estar en possessió de llicenciatura o grau en Economia, ADE, Dret, posseir els coneixements necessaris per a l'exercici del lloc i experiència en l'exercici de funcions semblants.  
  
  
  
  
Actual 6202 Oficial de gestió  
parlamentària Intervenció  
de les Corts C1 04 XX-18 C F OGP  
  
  
Funcions:  
- En l'àmbit de les competències que corresponguen a l'àrea, el departament o el servei a què està adscrit aquest lloc de treball, desenvoluparà, d'acord amb la titulació exigida per a l'accés al lloc, les funcions següents:  
- Auxili i suport administratiu al responsable de la dependència, àrea, departament o servei.  
- Treballs de secretaria.  
- Classificació, registre, arxiu, custòdia i distribució de documents, de conformitat amb les instruccions rebudes del responsable de la dependència, l'àrea, el departament o el servei.  
- Tramitació, control i custòdia d'expedients.  
- Utilització d'equips informàtics.  
- Treballs de mecanografia i càlcul.  
- Compliment de llibres oficials relacionats amb l'àrea, el departament o el servei.  
- Transcripció i custòdia d'actes i resolucions.  
- Atenció de telefonades, agenda de reunions i atenció a visites.  
Observacions:  
  
  
  
  
Actual 6207 Oficial de gestió  
parlamentària Intervenció  
de les Corts C1 56 YA-28 C F OGP  
  
  
Funcions:  
- En l'àmbit de les competències que corresponguen a l'àrea, el departament o el servei a què està adscrit aquest lloc de treball, desenvoluparà, d'acord amb la titulació exigida per a l'accés al lloc, les funcions següents:  
- Auxili i suport administratiu al responsable de la dependència, àrea, departament o servei.  
- Treballs de secretaria.  
- Classificació, registre, arxiu, custòdia i distribució de documents, de conformitat amb les instruccions rebudes del responsable de la dependència, l'àrea, el departament o el servei.  
- Tramitació, control i custòdia d'expedients.  
- Utilització d'equips informàtics.  
- Treballs de mecanografia i càlcul.  
- Compliment de llibres oficials relacionats amb l'àrea, el departament o el servei.  
- Transcripció i custòdia d'actes i resolucions.  
- Atenció de telefonades, agenda de reunions i atenció a visites.  
Observacions:  
  
  
  
  
  
II. SERVEI ECONÒMIC DE LES CORTS  
  
Número Denominació del lloc Servei Grup CD CE Provisió Naturalesa Plaça  
6206 Cap de Servei Econòmic Servei Econòmic A1 82 IU-0 C F Tècnic d'administració parlamentària  
  
  
Funcions:  
- Els treballs preparatoris i la redacció de l'avantprojecte de pressupost de les Corts.  
- L'elaboració de l'informe sobre execució del pressupost de les Corts en cada període de sessions.  
- La gestió de les retribucions dels membres de la cambra i del personal al servei de les Corts.  
- La tresoreria de les Corts, la realització material dels pagaments i la percepció dels ingressos de les Corts, com també l'ordenació de la comptabilitat de caixa i el control de comptes corrents.  
- La custòdia de valors i els efectes dipositats a la caixa de les Corts.  
- L'elaboració de propostes i informes.  
- L'assessorament tècnic que els òrgans de les Corts li sol·liciten a través del lletrat major.  
- Qualsevol altra funció encomanada per la Presidència, la Mesa o el lletrat major de les Corts.  
  
Observacions: requisits per a l'accés al lloc: estar en possessió de llicenciatura o grau en Economia, ADE, Dret, posseir els coneixements necessaris per a l'exercici del lloc i experiència en l'exercici de funcions semblants.  
  
  
  
  
Número Denominació del lloc Servei Grup CD CE Provisió Naturalesa Plaça  
6201 Gestió de caixa Servei Econòmic C1 00 QB-97 C F OGP  
  
  
Funcions:  
- Auxili i suport administratiu al responsable de l'àrea.  
- Preparació i materialització de pagaments i custòdia de fons, valors i efectes públics.  
- Tramitació d'operacions amb entitats bancàries.  
- Comptabilitat de caixa.  
- Classificació, registre, arxiu, custòdia i distribució de documents d'acord amb les instruccions rebudes del responsable de la dependència.  
- Tramitació, control i custòdia d'expedients.  
- Treballs de càlcul, utilització d'equips informàtics.  
- Ompliment de llibres oficials relacionats amb el departament, la caixa, els bancs.  
- Depèn de la direcció de servei.  
Observacions:  
  
  
  
6203 Oficial de gestió  
parlamentària Servei Econòmic C1 77 ND-84 C F OGP  
  
  
Funcions:  
- En l'àmbit de les competències que corresponguen a l'àrea, el departament o el servei a què està adscrit aquest lloc de treball, desenvoluparà, d'acord amb la titulació exigida per a l'accés al lloc, les funcions següents:  
- Auxili i suport administratiu al responsable de la dependència, àrea, departament o servei.  
- Treballs de secretaria.  
- Classificació, registre, arxiu, custòdia i distribució de documents, de conformitat amb les instruccions rebudes del responsable de la dependència, l'àrea, el departament o el servei.  
- Tramitació, control i custòdia d'expedients.  
- Utilització d'equips informàtics.  
- Treballs de mecanografia i càlcul.  
- Compliment de llibres oficials relacionats amb l'àrea, el departament o el servei.  
- Transcripció i custòdia d'actes i resolucions.  
- Atenció de telefonades, agenda de reunions i atenció a visites.  
  
Observacions:  
  
  
  
  
6204 Oficial de gestió  
parlamentària Servei Econòmic C1 32 DP-87 C F OGP  
  
  
  
Funcions:  
- En l'àmbit de les competències que corresponguen a l'àrea, el departament o el servei a què està adscrit aquest lloc de treball, desenvoluparà, d'acord amb la titulació exigida per a l'accés al lloc, les funcions següents:  
- Auxili i suport administratiu al responsable de la dependència, àrea, departament o servei.  
- Treballs de secretaria.  
- Classificació, registre, arxiu, custòdia i distribució de documents, de conformitat amb les instruccions rebudes del responsable de la dependència, l'àrea, el departament o el servei.  
- Tramitació, control i custòdia d'expedients.  
- Utilització d'equips informàtics.  
- Treballs de mecanografia i càlcul.  
- Compliment de llibres oficials relacionats amb l'àrea, el departament o el servei.  
- Transcripció i custòdia d'actes i resolucions.  
- Atenció de telefonades, agenda de reunions i atenció a visites.  
  
Observacions:  
  
  
  
  
6205 Oficial de gestió  
parlamentària Servei Econòmic C1 43 MJ-38 C F OGP  
  
  
Funcions:  
- En l'àmbit de les competències que corresponguen a l'àrea, el departament o el servei a què està adscrit aquest lloc de treball, desenvoluparà, d'acord amb la titulació exigida per a l'accés al lloc, les funcions següents:  
- Auxili i suport administratiu al responsable de la dependència, àrea, departament o servei.  
- Treballs de secretaria.  
- Classificació, registre, arxiu, custòdia i distribució de documents, de conformitat amb les instruccions rebudes del responsable de la dependència, l'àrea, el departament o el servei.  
- Tramitació, control i custòdia d'expedients.  
- Utilització d'equips informàtics.  
- Treballs de mecanografia i càlcul.  
- Compliment de llibres oficials relacionats amb l'àrea, el departament o el servei.  
- Transcripció i custòdia d'actes i resolucions.  
- Atenció de telefonades, agenda de reunions i atenció a visites.  
  
Observacions:  
  
  
  
  
  
\* \* \* \* \* \* \*